Rino Serra/Le fior dël mal/067


LXVII. Ij cioch 
Sota ij tass nèir ch'a j'ospito, 
Ij cioch a stan ordinà e stàtich, 
Butà 'n fila mé 'd Dei esòtich 
Dardegio l'euj ross, a medito. 

Sensa bogesse as na staran 
Fin-a a la malincònica ora 
Che, ën possand ël sol ancora 
Dë sbies, j'ombre a së stabiliran. 

Al savi, a mostra soa mòda 'd fé 
Che a sto mond da tëmme a-i é 
Ël batibeuj e 'l moviment; 

L'òm cioch ëd n'ombra ch'a passa 
A pòrta sempe 'l patiment 
Ëd col-là che sò pòst a lassa. 

Rino Serra
Leteratura piemontèisa
Baudelaire